CELEX: 32020D2200
Language: da
Date: 2020-12-17 00:00:00
Title: Kommissionens gennemførelsesafgørelse (EU) 2020/2200 af 17. december 2020 om forlængelse af perioderne for indsamling af støttetilkendegivelser til visse europæiske borgerinitiativer i henhold til Europa-Parlamentets og Rådets forordning (EU) 2020/1042 (meddelt under nummer C(2020) 9226) (Kun den engelske udgave er autentisk)

23.12.2020   
               
               
                  DA
               
               
                  Den Europæiske Unions Tidende
               
               
                  L 434/56
               
            
         KOMMISSIONENS GENNEMFØRELSESAFGØRELSE (EU) 2020/2200
         af 17. december 2020
         om forlængelse af perioderne for indsamling af støttetilkendegivelser til visse europæiske borgerinitiativer i henhold til Europa-Parlamentets og Rådets forordning (EU) 2020/1042
         
            
               (meddelt under nummer C(2020) 9226)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2020/1042 af 15. juli 2020 om midlertidige foranstaltninger med hensyn til de frister for indsamlings-, kontrol- og undersøgelsesfaserne, der er fastsat i forordning (EU) 2019/788 om det europæiske borgerinitiativ, i lyset af covid-19-udbruddet (1), særlig artikel 2, stk. 2,
         efter høring af udvalget vedrørende det europæiske borgerinitiativ, der er nedsat ved artikel 22 i Europa-Parlamentets og Rådets forordning (EU) 2019/788 (2), og
         ud fra følgende betragtninger:
         
                     (1)
                  
                  
                     I forordning (EU) 2020/1042 fastsættes midlertidige foranstaltninger i forbindelse med det europæiske borgerinitiativ med henblik på at håndtere de udfordringer, som initiativtagere til borgerinitiativer, nationale forvaltninger og EU-institutionerne har stået over for, efter at Verdenssundhedsorganisationen i marts 2020 erklærede, at covid-19-udbruddet havde udviklet sig til en verdensomspændende pandemi. I månederne efter denne erklæring vedtog medlemsstaterne restriktive foranstaltninger til håndtering af folkesundhedskrisen. Som følge heraf gik det offentlige liv i stå i næsten alle medlemsstater. Forordningen forlængede derfor visse frister, der er fastsat i forordning (EU) 2019/788.
                  
               
                     (2)
                  
                  
                     Forordning (EU) 2020/1042 giver også Kommissionen beføjelse til under visse omstændigheder at forlænge indsamlingsperioderne yderligere med tre måneder for initiativer med en igangværende indsamlingsperiode på tidspunktet for et nyt udbrud af covid-19. Betingelserne for enhver yderligere forlængelse svarer til dem, der lå til grund for den oprindelige forlængelse efter covid-19-udbruddet i marts 2020, nemlig at mindst en fjerdedel af medlemsstaterne eller en række medlemsstater, der repræsenterer mere end 35 % af Unionens befolkning, anvender foranstaltninger som reaktion på covid-19-pandemien, der i væsentlig grad begrænser initiativtagernes mulighed for at indsamle støttetilkendegivelser på papir og informere offentligheden om deres igangværende initiativer.
                  
               
                     (3)
                  
                  
                     Kommissionen har siden vedtagelsen af forordning (EU) 2020/1042 i juli 2020 nøje overvåget situationen i medlemsstaterne. Den betydelige stigning i forekomsten af covid-19 i Unionen i oktober 2020 har ført til, at der er blevet indført mere omfattende restriktive foranstaltninger i et stigende antal medlemsstater. Ved udgangen af oktober 2020 var der sket en betydelig stigning i omfanget af foranstaltninger til begrænsning af den frie bevægelighed for borgere i forskellige medlemsstater med henblik på at standse eller bremse overførslen af covid-19.
                  
               
                     (4)
                  
                  
                     På grundlag af de foreliggende oplysninger har Kommissionen konkluderet, at betingelserne for en yderligere forlængelse af indsamlingsperioderne var opfyldt den 1. november 2020. På denne dato havde fire medlemsstater meddelt, at de anvendte nationale nedlukningsforanstaltninger, som forbyder borgerne at bevæge sig frit rundt på de pågældende medlemsstaters område eller i væsentlig grad begrænser denne ret. Desuden havde ni medlemsstater meddelt, at de ikke anvendte nationale nedlukningsforanstaltninger, men foranstaltninger med tilsvarende restriktive virkninger for det offentlige liv i deres land eller mindst væsentlige dele heraf. Disse foranstaltninger påvirker også i væsentlig grad initiativtagernes mulighed for at indsamle støttetilkendegivelser på papir og informere offentligheden om deres igangværende initiativer. Disse negative virkninger er resultatet af en kombination af restriktive foranstaltninger, herunder lokale nedlukningsforanstaltninger, restriktioner for adgangen til offentlige steder, lukning af eller begrænsede åbningstider for butikker, restauranter og barer, stærke kapacitetsbegrænsninger for offentlige og private forsamlinger og møder samt indførelse af udgangsforbud. På grundlag af de foreliggende oplysninger forventes disse foranstaltninger eller foranstaltninger med tilsvarende virkning at blive opretholdt i en periode på mindst tre måneder.
                  
               
                     (5)
                  
                  
                     De berørte medlemsstater repræsenterer mindst en fjerdedel af medlemsstaterne og mere end 35 % af Unionens befolkning.
                  
               
                     (6)
                  
                  
                     På den baggrund kan det konkluderes, at betingelserne for at forlænge indsamlingsperioderne er opfyldt for de initiativer, hvis indsamlingsperiode var i gang den 1. november 2020. Disse indsamlingsperioder bør derfor forlænges med tre måneder.
                  
               
                     (7)
                  
                  
                     Indsamlingsperioden bør forlænges indtil den 1. februar 2022 for de initiativer, hvis indsamlingsperiode begyndte mellem den 1. november 2020 og datoen for vedtagelsen af denne afgørelse.
                  
               
                     (8)
                  
                  
                     Denne afgørelse bør anvendes med tilbagevirkende kraft på de initiativer, hvis indsamlingsperiode sluttede mellem den 1. november 2020 og datoen for vedtagelsen af denne afgørelse.
                  
               VEDTAGET DENNE AFGØRELSE:
         
            Artikel 1
            
               1.   Dersom indsamlingen af støttetilkendegivelser til et europæisk borgerinitiativ (i det følgende benævnt »initiativ«) var i gang den 1. november 2020, forlænges den maksimale indsamlingsperiode for det pågældende initiativ med tre måneder.
            
            
               2.   Dersom indsamlingen af støttetilkendegivelser til et initiativ begyndte mellem den 1. november 2020 og 17. december 2020, forlænges indsamlingsperioden for det pågældende initiativ til den 1. februar 2022.
            
         
         
            Artikel 2
            De nye slutdatoer for indsamlingsperioderne er som følger for følgende initiativer:
            
                        —
                     
                     
                        initiativet »En hurtig, retfærdig og effektiv løsning på klimaændringerne«: 6. februar 2021
                     
                  
                        —
                     
                     
                        initiativet »Samhørighedspolitik for ligestilling af regionerne og bevarelse af de regionale kulturer«: 7. februar 2021
                     
                  
                        —
                     
                     
                        initiativet »Afskaf afgiftsfritagelsen for flybrændstof i Europa«: 10. februar 2021
                     
                  
                        —
                     
                     
                        initiativet »Prissæt CO2 for at bekæmpe klimaforandringer«: 22. april 2021
                     
                  
                        —
                     
                     
                        initiativet »Dyrk videnskabelige fremskridt — afgrøderne gør en forskel!«: 25. april 2021
                     
                  
                        —
                     
                     
                        initiativet »Stop korruptionen i EU: nul midler til lande med et ineffektivt retsvæsen efter fristens udløb«: 12. juni 2021
                     
                  
                        —
                     
                     
                        initiativet »Indsats til afhjælpning af klimakrisen«: 23. juni 2021
                     
                  
                        —
                     
                     
                        initiativet »Red bier og landmænd! Mod et bivenligt landbrug for et sundt miljø«: 30. juni 2021
                     
                  
                        —
                     
                     
                        initiativet »Stop finning — stop handelen«: 31. oktober 2021
                     
                  
                        —
                     
                     
                        initiativet »VÆLGERE UDEN GRÆNSER — Fulde politiske rettigheder til EU-borgere«: 11. december 2021
                     
                  
                        —
                     
                     
                        initiativet »Indfør ubetinget basisindkomst (UBI) i hele EU«: 25. december 2021
                     
                  
                        —
                     
                     
                        initiativet »Frihed til at dele«: 1. februar 2022
                     
                  
                        —
                     
                     
                        initiativet »Ret til behandling«: 1. februar 2022.
                     
                  
         
            Artikel 3
            Denne afgørelse anvendes med tilbagevirkende kraft på de initiativer, hvis indsamlingsperiode sluttede mellem den 1. november 2020 og datoen for vedtagelsen af denne afgørelse.
         
         
            Artikel 4
            Denne afgørelse er rettet til:
            
                        —
                     
                     
                        initiativtagergruppen bag initiativet »En hurtig, retfærdig og effektiv løsning på klimaændringerne«
                     
                  
                        —
                     
                     
                        initiativtagergruppen bag initiativet »Samhørighedspolitik for ligestilling af regionerne og bevarelse af de regionale kulturer«
                     
                  
                        —
                     
                     
                        initiativtagergruppen bag initiativet »Afskaf afgiftsfritagelsen for flybrændstof i Europa«
                     
                  
                        —
                     
                     
                        initiativtagergruppen bag initiativet »Prissæt CO2 for at bekæmpe klimaforandringer«
                     
                  
                        —
                     
                     
                        initiativtagergruppen bag initiativet »Dyrk videnskabelige fremskridt — afgrøderne gør en forskel!«
                     
                  
                        —
                     
                     
                        initiativtagergruppen bag initiativet »Stop korruptionen i EU: nul midler til lande med et ineffektivt retsvæsen efter fristens udløb«
                     
                  
                        —
                     
                     
                        initiativtagergruppen bag initiativet »Indsats til afhjælpning af klimakrisen«
                     
                  
                        —
                     
                     
                        initiativtagergruppen bag initiativet »Red bier og landmænd! Mod et bivenligt landbrug for et sundt miljø«
                     
                  
                        —
                     
                     
                        initiativtagergruppen bag initiativet »Stop finning — stop handelen«
                     
                  
                        —
                     
                     
                        initiativtagergruppen bag initiativet "VÆLGERE UDEN GRÆNSER — Fulde politiske rettigheder til EU-borgere"
                     
                  
                        —
                     
                     
                        initiativtagergruppen bag initiativet »Indfør ubetinget basisindkomst (UBI) i hele EU«
                     
                  
                        —
                     
                     
                        initiativtagergruppen bag initiativet »Frihed til at dele«
                     
                  
                        —
                     
                     
                        initiativtagergruppen bag initiativet »Ret til behandling«.
                     
                  
         
            Udfærdiget i Bruxelles, den 17. december 2020.
            
               
                  På Kommissionens vegne
               
               Věra JOUROVÁ
               
                  Næstformand
               
            
         
         
            (1)  EUT L 231 af 17.7.2020, s. 7.
         
            (2)  Europa-Parlamentets og Rådets forordning (EU) 2019/788 af 17. april 2019 om det europæiske borgerinitiativ (EUT L 130 af 17.5.2019, s. 55).